Document ID: 32009R0121

ΚΑΝΟΝΙΣΜΌΣ (ΕΚ) αριθ. 121/2009 ΤΗΣ ΕΠΙΤΡΟΠΉΣ
της 9ης Φεβρουαρίου 2009
σχετικά με τον καθορισμό του συμπληρωματικού ποσού που πρέπει να χορηγηθεί στη Βουλγαρία για τα ροδάκινα που προορίζονται για μεταποίηση στο πλαίσιο της περιόδου εμπορίας 2007/2008 σύμφωνα με τον κανονισμό (ΕΚ) αριθ. 679/2007
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τη συνθήκη προσχώρησης της Βουλγαρίας και της Ρουμανίας,
την πράξη προσχώρησης της Βουλγαρίας και της Ρουμανίας,
τον κανονισμό (ΕΚ) αριθ. 679/2007 της Επιτροπής, της 18ης Ιουνίου 2007, σχετικά με τον καθορισμό, για την περίοδο εμπορίας 2007/2008, του ποσού της ενίσχυσης για τα ροδάκινα που προορίζονται για μεταποίηση (1), και ιδίως το άρθρο 2 παράγραφος 1,
Εκτιμώντας τα ακόλουθα:
(1)
Κατ’ εφαρμογή του άρθρου 39 παράγραφος 2 του κανονισμού (ΕΚ) αριθ. 1535/2003 της Επιτροπής, της 29ης Αυγούστου 2003, με αντικείμενο λεπτομέρειες εφαρμογής του κανονισμού (ΕΚ) αριθ. 2201/96 του Συμβουλίου όσον αφορά το καθεστώς ενίσχυσης στον τομέα των μεταποιημένων προϊόντων με βάση τα οπωροκηπευτικά (2), η Βουλγαρία κοινοποίησε στην Επιτροπή ότι έχει ληφθεί ενίσχυση για τη μεταποίηση 119,46 τόνων ροδακίνων στο πλαίσιο του εν λόγω καθεστώτος για την περίοδο εμπορίας 2007/2008. Δεν σημειώθηκε, άρα, υπέρβαση του κατωφλίου μεταποίησης που αναφέρεται για το εν λόγω κράτος μέλος στο παράρτημα III του κανονισμού (ΕΚ) αριθ. 2201/96 του Συμβουλίου (3). Το συμπληρωματικό ποσό των 11,92 ευρώ ανά τόνο πρέπει, συνεπώς, να χορηγηθεί για τις εν λόγω ποσότητες.
(2)
Για την περίοδο εμπορίας 2007/2008, οι παραγωγοί της Ρουμανίας δεν υπέβαλαν καμία αίτηση ενίσχυσης όσον αφορά τα ροδάκινα που προορίζονται για μεταποίηση. Ως εκ τούτου, δεν πρέπει να χορηγηθεί στο κράτος μέλος αυτό συμπληρωματικό ποσό για την εν λόγω περίοδο εμπορίας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το συμπληρωματικό ποσό των 11,92 EUR ανά τόνο για τα ροδάκινα που προορίζονται για μεταποίηση, το οποίο αναφέρεται στο άρθρο 2 παράγραφος 1 του κανονισμού (ΕΚ) αριθ. 679/2007, χορηγείται στη Βουλγαρία μετά την περίοδο εμπορίας 2007/2008.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 9 Φεβρουαρίου 2009.

Labels: 3
17
5
6